EkBass/fiwiki-20250220-pages-articles huggingface dataset:
United Soccer League

__NOTOC__ United Soccer League (lyh. USL) on pohjoisamerikkalainen miesten jalkapalloliiga, johon kuuluu joukkueita Yhdysvalloista ja Kanadasta. Se on Yhdysvaltain sarjajärjestelmässä toisella tasolla Major League Soccerin alapuolella. Liigan ensimmäinen kausi pelattiin vuonna 2011. Liigaa hallinnoi NuRock Soccer Holdingsin omistama United Soccer Leagues, ja se perustettiin vuonna 2010 nimellä USL Pro yhdistämällä USL First Division ja USL Second Division. Perustaminen oli seurausta sekavasta kaudesta 2010, jota ennen useat joukkueet erosivat USL First Divisionistä ja perustivat kilpailevan North American Soccer Leaguen. Yhdysvaltain jalkapalloliitto ei antanut kummallekaan liigalle hyväksyntäänsä, vaan kaudella 2010 USL First Divisionin ja NASL:n joukkueet kilpailivat liiton hallinnoimassa väliaikaisessa USSF Division 2 Pro Leaguessa. Liiga on tehnyt yhteistyötä Major League Soccerin kanssa kaudesta 2013 alkaen, ja se on asteittain korvannut MLS:n oman reserviliigan. Kaudella 2015 liigassa pelaa kahdeksan MLS-seuran reservijoukkuetta ja lisäksi 12 joukkueella on yhteistyösopimus MLS-seuran kanssa. Kaudeksi 2015 myös liigan nimi muutettiin USL Prosta United Soccer Leagueksi. Liigan ensimmäisellä kaudella 2011 siihen kuului kolme puertoricolaisjoukkuetta, mutta ne suljettiin liigasta kesken kauden talousvaikeuksien vuoksi. Liigaan on kuulunut myös antiguabarbudalainen joukkue. == Mestarit == * 2011: Orlando City * 2012: Charleston Battery * 2013: Orlando City * 2014: Sacramento Republic FC * 2015: Rochester Rhinos * 2016: New York Red Bulls II * 2017: Louisville City FC * 2018: Louisville City FC * 2019: Real Monarchs SLC == Joukkueet kaudella 2017 == Kaudella 2017 liigassa pelaa 30 joukkuetta, jotka on jaettu kahteen konferenssiin. Joukkueet pelaavat 30 ottelun runkosarjan, ja kuusi parhaiten sijoittunutta joukketta molemmista konferensseista pääsevät pudotuspeleihin. === Itäinen konferenssi === * Bethlehem Steel FC * Charleston Battery * Charlotte Independence * FC Cincinnati * Harrisburg City Islanders * Louisville City FC * New York Red Bulls II * Orlando City B * Ottawa Fury FC * Pittsburgh Riverhounds * Richmond Kickers * Rochester Rhinos * Saint Louis FC * Tampa Bay Rowdies * Toronto FC II === Läntinen konferenssi === * Colorado Springs Switchbacks FC * LA Galaxy II * OKC Energy FC * Orange County Blues FC * Phoenix Rising FC * Portland Timbers 2 * Real Monarchs SLC * Reno 1868 FC * Rio Grande Valley FC * Sacramento Republic FC * San Antonio FC * Seattle Sounders FC 2 * Swope Park Rangers * Tulsa Roughnecks FC * Vancouver Whitecaps FC 2 === Entiset joukkueet === * Antigua Barracuda FC * Charlotte Eagles * Dayton Dutch Lions * FC New York * Orlando City SC * Phoenix FC * Puerto Rico United * River Plate Puerto Rico * Sevilla FC Puerto Rico * VSI Tampa Bay FC == Lähteet == == Aiheesta muualla == * Sarjan sivusto Luokka:Yhdysvaltain jalkapallosarjat
Diego Buonanotte

Diego Mario Buonanotte Rende (s. 19. huhtikuuta 1988 Teodelina, Santa Fe, Argentiina) on argentiinalainen jalkapalloilija. Hän edustaa espanjalaista Granadaa ja on pelipaikaltaan hyökkäävä keskikenttäpelaaja. == Seurajoukkueura == Buonanotte teki ensiesiintymisensä River Platen edustusjoukkueessa 9. huhtikuuta 2006 ottelussa Institutoa vastaan. Ensimmäisen maalinsa hän teki joukkueessa 7. lokakuuta 2007. River Platen silloinen päävalmentaja Daniel Passarella valitsi Buonanotten joukkueen avauskokoonpanoon pelattavaan "Superclásicoon", jossa vastaan asettui paikallisvastustaja Boca Juniors. River Plate vei ottelun lopulta nimiinsä numeroin 2–0, jossa Buonanotte kuului joukkueensa avainpelaajiin. Hän oli mukana voittamassa myös vuoden 2008 syyskauden (Apertura) mestaruutta. ===Auto-onnettomuus=== Joulukuussa 2009 Buonanotte joutui onnettomuuteen menetettyään autonsa hallinnan moottoritiellä. Hän sai itse tapahtumasta useita vammoja, mutta hänen kolme kyydissä ollutta ystäväänsä menehtyivät kaikki. Buonanottella oli käytössään hänen isänsä Peugeot 307-merkkinen henkilöauto, jolla ystävykset olivat palaamassa illanvietosta. He ajoivat pitkin moottoritietä, kunnes hän menetti autonsa kontrollin, jonka seurauksena se suistui ulos tieltä ja törmäsi lopulta puuhun. Onnettomuus tapahtui noin 15 kilometrin päässä Clementinan kaupungista. Buonanotten sanottiin olleen tajuissaan, kun hänet autettiin pois kolaroidusta autosta, mutta myös pahoin loukkaantunut. Myöhemmin sairaalassa Buonanottella kerrottiin murtuneen oikea olkaluu ja solisluu sekä hänen oikea keuhkonsa oli ruhjeutunut. Lääkäri sanoi Buonanotten tilan olleen vakaa, mutta hänen oli saatava tehokasta hoitoa sekä hänet oli säilytettävä tarkkailun alaisena. Hänet autosta pois auttanut palomies Guillermo Fernández kertoi Buonanotten sanoneen hänelle kolarin olleen oma vika ja että hän oli itse menettänyt autonsa hallinnan.Buonanotte está "lúcido y estable" aunque preocupa el estado de un pulmón Clárin.com. Viitattu 15.1.2011. ===Paluu kentälle=== Hänen toipumisensa tapahtui kuitenkin ennustettua nopeammin, joka oli noin seitsemän kuukautta, ja hän palasi takaisin pelikentille 17. huhtikuuta 2010 ottelussa Godoy Cruzia vastaan.Buonanotte to miss 7 months after deadly car crash USA Today. Viitattu 15.1.2011. River midfielder returns four months after fatal crash Reuters. Viitattu 15.1.2011. Vajaa kaksi viikkoa myöhemmin 30. huhtikuuta 2010 hän teki ensimmäisen maalinsa onnettomuuden jälkeen ottelussa Vélez Sarsfieldia vastaan. ===Málaga=== 14\. tammikuuta 2011 Buonanotte teki viisivuotisen sopimuksen espanjalaisseura Málagan kanssa. Hänestä maksettiin noin 4,5 miljoonan euron siirtokorvaus. Hän siirtyi seuraan kuitenkin vasta kesällä.Bounanotte: "Voy a dar el máximo por el Málaga" Marca. Viitattu 15.1.2011. == Lähteet == == Aiheesta muualla == * Diego Buonanotten tilastot BDFutbol-sivustolla * Diego Buonanotten tilastot FútbolXXI-sivustolla Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1988 syntyneet Luokka:Elävät henkilöt
SPF

SPF voi tarkoittaa seuraavia asioita: *Space Power Facility (SPF), Nasan ylläpitämä Yhdysvaltojen Ohiossa sijaitseva suuri lämpötyhjiökammio. *Tulisolujen salaliitto (SPF), kreikkalainen anarkistiryhmä.
Lembit Lõhmus

Lembit Lõhmus (s. 25. syyskuuta 1947 Mustla, Viro) on virolainen taiteilija, taidegraafikko. Lõhmus opiskeli 1969–1975 Tarton taidekoulussa ja Viron taideakatemiassa Tallinnassa. Vuosina 1975–1977 hän toimi Viron taidemuseon käyttötaideosaston johtajana, 1977–1988 sisustusarkkitehtina, 1989–2003 vapaana graafikkona ja 2003–2010 postimerkkitaiteilijana. Hän on erityisen tunnettu postimerkeistään, sillä noin kolmannes Viron parin viime vuosikymmenen postimerkeistä on hänen suunnittelemiaan. Lõhmusin suunnitelma voitti vuonna 2004 kansanäänestyksen, jolla valittiin Viron eurokolikoiden kansallinen puoli. Suunnitelman mukaan valmistetut eurokolikot otettiin Virossa käyttöön 1. tammikuuta 2011. == Lähteet == == Aiheesta muualla == * Lembit Lõhmusin kotisivut Luokka:Virolaiset taiteilijat
Joseph Kosinski

Joseph Kosinski (s. 3. toukokuuta 1974 Iowa) on yhdysvaltalainen mainos- ja elokuvaohjaaja, joka on työskennellyt tietokonegrafiikan parissa. Kosinskin ensimmäinen pitkän elokuvan ohjaustyö oli Walt Disney Picturesin tuottama Tron: Perintö, joka sai ensi-iltansa joulukuussa 2010. Kosinski vietti lapsuutensa Marshalltownissa Iowassa. Kosinskin aiempiin töihin kuuluu televisiomainosten tietokonegrafiikkaa ja videopelien mainoselokuvia, esimerkiksi videopeli Halo 3:n mainos. Tron: Perinnön jälkeen Kosinski ohjasi tieteiselokuvan Oblivion (2013), joka perustui hänen itse kehittelemäänsä tarinaan. Hän oli myös yksi elokuvan käsikirjoittajista ja tuottajista. Elokuvan pääroolissa näytteli Tom Cruise.Jacob Hall: ‘The Twilight Zone’ Is About to Get a Visit From ‘Oblivion’ Director Joseph Kosinski ScreenCrush Published: August 16, 2013 ==Palkintoja== *2007 AICP Show – Best Visual Effects for the Gears of War commercial "Mad World" ==Filmografia== *Tron: Perintö (2010) *Oblivion (2013) * Only The Brave (2017) * Top Gun: Maverick (2021) ==Lähteet== ==Aiheesta muualla== Luokka:Yhdysvaltalaiset elokuvaohjaajat Luokka:Vuonna 1974 syntyneet Luokka:Elävät henkilöt
Hereafter

Hereafter on vuonna 2010 ensi-iltansa saanut yhdysvaltalainen draama- ja fantasiaelokuva, jonka on ohjannut Clint Eastwood. Päätuottajana toimi Steven Spielberg ja käsikirjoituksesta vastasi Peter Morgan. Elokuvan teemana on kuolemanjälkeinen elämä. Elokuva kuvailee kolme rinnakkaista tarinaa kolmesta henkilöstä joihin kuolema on vaikuttanut eri tavoin. Matt Damon näyttelee meediota, joka välitti kuolleiden viestejä näiden omaisille, mutta ryhtyi myöhemmin tehdastyöläiseksi. Cécile de France näyttelee ranskalaista televisiotoimittajaa, joka oli kuolla vuoden 2004 tsunamissa. Frankie ja George McLaren näyttelevät kaksosia, joista toinen jää auton alle ja kuolee. == Lähteet == == Aiheesta muualla == * Luokka:Clint Eastwoodin ohjaamat elokuvat luokka:Fantasiadraamaelokuvat Luokka:Vuoden 2010 yhdysvaltalaiset elokuvat
Pavel Sadyrin

Pavel Sadyrin (, 18. syyskuuta 1942 – 1. joulukuuta 2001) oli venäläinen jalkapallovalmentaja ja keskikenttäpelaaja. Hän toimi ensimmäisenä Venäjän maajoukkueen päävalmentajana Neuvostoliiton romahtamisen jälkeen. ==Ura pelaajana== Sadyrin aloitti pelaajauransa FK Zvezda Permin organisaatiossa junioripelaajana jo 1950-luvulla. Hän nousi seuran edustusmiehistöön 1959 ja pelasi seurassa aina kauteen 1964 saakka. Sadyrinin aikana Zvezda Perm pelasi Neuvostoliiton toiseksi ja kolmanneksi korkeimmilla sarjatasoilla sijoittuen parhaimmillaan 1. divisioonan kakkoseksi 1960. Kaudeksi 1965 Sadyrin siirtyi FK Zenit Leningradiin, jota hän edusti uransa loppuun saakka. Zenit pelasi Neuvostoliiton liigassa ja sijoittui Sadyrinin pelivuosina parhaimmillaan seitsemänneksi. Kaikkiaan Sadyrinille kertyi 10 vuoden aikana 333 liigaottelua Zenit-paidassa. ==Ura valmentajana== Valmennusuransa Sadyrin aloitti Zenitin apulaisvalmentajana 1978. Hän toimi Juri Morozovin apulaisvalmentajana kauden 1982 loppuun saakka. Morozovin siirryttyä Neuvostoliiton jalkapalloliiton palvelukseen tuli Sadyrinista Zenitin uusi päävalmentaja. Sadyrinin johdolla Zenit voitti vihdoin historiansa ainoaksi jääneen Neuvostoliiton mestaruuden kaudella 1984. Cupin puolella seura oli samalla kaudella finaalissa ja eteni Sadyrinin johdolla kolmesti välieriin. Kausi 1987 oli Sadyrinin ajan kehnoin ja hän sai potkut kesken kauden. Zenit-potkujensa jälkeen Sadyrin toimi 1988 FK Kristal Khersonin päävalmentajana, kunnes palasi huipputasolle 1989 PFK TsSKA Moskovan peräsimessä. Sadyrin nosti Neuvostoliiton 1. divisioonaan pudonneen TsSKAn takaisin liigaan kauden 1989 päätteeksi. Menestys liigassa oli hyvää ja tuloksena oli 1990 hopean jatkoksi Neuvostoliiton historian viimeiseksi jäänyt liigamestaruus 1991. Kesken kauden 1992 Sadyrin siirtyi Venäjän maajoukkueen peräsimeen. Hänen johdollaan Venäjä eteni MM-kisoihin 1994, mutta tien katkettua jo alkulohkoon jätti Sadyrin tehtävänsä kisojen jälkeen. Kaudella 1995 Sadyrin palasi takaisin Zenitiin ja hänen johdollaan seura nousi Venäjän liigaan. Kauden 1996 jälkeen hänestä tuli toistamiseen TsSKAn päävalmentaja. Ensimmäinen kausi oli kehno, mutta 1998 TsSKA taisteli jälleen mestaruudesta. Sadyrin sai kuitenkin potkut ennen kauden loppua. Kaudella 1999 Sadyrin valmensi FK Rubin Kazania palaten jälleen 2000 TsSKA:han. Kausi 2001 toi Venäjän cupin mestaruuden. Sadyrin joutui kuitenkin eroamaan ennen kauden päätöstä terveyssyiden vuoksi. Hän kuoli pian tämän jälkeen Moskovassa syöpään 59-vuotiaana. ===Meriitit valmentajana=== * Neuvostoliiton mestaruus (2): 1984, 1991 **Hopeaa: 1990 * Neuvostoliiton cup: 1991 **Hopeaa: 1984 * Neuvostoliiton supercup: 1984 * Neuvostoliiton 1. divisioona: 1989 * Venäjän cup: 2001 **Hopeaa: 1992 ==Lähteet== * Павел САДЫРИН * Sadyrin Dies at 59 Luokka:Neuvostoliittolaiset jalkapalloilijat Luokka:Neuvostoliittolaiset jalkapallovalmentajat Luokka:Venäläiset jalkapallovalmentajat Luokka:Vuonna 1942 syntyneet Luokka:Vuonna 2001 kuolleet
Jerome Wiesner

Jerome Bert Wiesner (30. toukokuuta 1915 Detroit, Michigan, Yhdysvallat – 21. lokakuuta 1994 Watertown, Massachusetts, Yhdysvallat) oli yhdysvaltalainen sähköinsinööri, tiedevaikuttaja ja Massachusetts Institute of Technology rehtori. == Elämä == Wiesner syntyi vuonna 1915 Detroitissa. Hän kasvoi ja kävi koulunsa Dearbornin kaupungissa. Yliopisto opiskelunsa hän suoritti Michiganin yliopistossa. Vuonna 1937 Wiesner sai alemman korkeakoulututkinnon sähkötekniikasta ja matematiikasta. Vuonna 1938 hän valmistui maisteriksi ja kaksi vuotta myöhemmin sähkötekniikan tohtoriksi. Pian Yhdysvaltain liityttyä toiseen maailmansotaan Wiesner liittyi Massachusetts Institute of Technologyssä toimineeseen Radiation Laboratoryyn. Sodan jälkeen hän työskenteli vuoden Los Alamosissa. Vuonna 1946 hän palasi MIT:hen sähkötekniikan apulaisprofessoriksi. Vuodet 1946–1962 Wiesner työskenteli MIT:ssä Radiation Laboratyn seuraajassa elektroniikan tutkimuslaboratoriossa. Hänet nimettiin professoriksi 1950 ja tutkimuslaboratorion johtajaksi 1952. Vuoden 1960 presidentinvaalikampanjassa Wiesner oli John F. Kennedyn tukijoukoissa. Kennedyn noustua presidentiksi Wiesneristä tuli presidentin tieteellinen neuvonantaja. Hän vaikutti neuvonantajana erityisesti osittaisen ydinkoekieltosopimuksen syntymiseen. Hän teki sopimuksen eteen paljon taustatyötä ja oli muun muassa yhteydessä neuvostoliittolaiseen tiedevaikuttaja Jevgeni Fjodoroviin. Wiesner jätti paikkansa vuonna 1964, Lyndon B. Johnsonin presidenttikauden alussa. Wiesner palasi MIT:n palkkalistoille, kun hän aloitti luonnontieteiden tiedekunnan dekaanina. Vuonna 1971 hänet valittiin MIT:n rehtoriksi. Hän oli rehtorina poikkitieteellisten tutkimusten kannattaja. Wiesner vaikutti humanististen tieteiden ja yhteiskuntatieteiden tutkimuksen ja koulutusohjelmien laajentamiseen. Hän oli myös yksi medialaboratorion perustajista. Wiesner jäi eläkkeelle vuonna 1980. Tämän jälkeen hän istui MIT:n hallintoneuvostossa kuolemaansa asti. Eläköitymisen jälkeen hän jatkoi tiedepolitiikan ja yhteiskunnallisen tilan kommentoijana. Wiesner keskittyi erityisesti asevarusteluun. Vuonna 1993 hän julkaisi Philip Morrisonin ja Kosta Tsipisin kanssa kirjasen Beyond the Looking Glass: The United States Military in 2000 and Later, joka ehdotti kovia leikkauksia Yhdysvaltain armeijan menoihin. Wiesner kuoli monen kuukauden sairastelun jälkeen kotonaan Watertownissa vuonna 1994. == Lähteet == Luokka:Massachusetts Institute of Technologyn rehtorit Luokka:Yhdysvaltalaiset insinöörit Luokka:Vuonna 1915 syntyneet Luokka:Vuonna 1994 kuolleet
Khadjer Soua-Monser

Khadjer Soua-Monser () on tunisialainen Télévision Tunisienne -kanavan toimittaja. Hän saavutti loppututkinnon journalistiikan ja informaatiotutkimuksesta, sekä vietintä- ja tietotekniikasta. Soua-Monser aloitti työt TV7:lla vuonna 1993 ja on toiminut vuodesta 1996 lähtien kanavan uutistenlukijana.Khadija soua Monser Tunisie 7 Viitattu 15.1.2011 ==Lähteet== Luokka:Tunisialaiset toimittajat Luokka:Televisiotoimittajat
Petja Piiroinen

Petja Piiroinen (s. 15. elokuuta 1991 Hyvinkää) on suomalainen uransa lopettanut lumilautailija. Lumilautailun maailmancupissa Piiroinen kilpaili ensimmäisen kerran joulukuussa 2007. Toisessa maailmancupin kilpailussaan tammikuussa 2008 Grazissa hän sijoittui big airin kolmanneksi. Hän oli toinen Tukholmassa 2010 ja Stonehamissa 2012. Hän voitti ensimmäisen maailmancupin big air -kilpailunsa Stonehamissa tammikuussa 2014. Vuodesta 2012 hän on laskenut myös slopestylessa. Vuosina 2008 ja 2010 Piiroinen voitti nuorten MM- kisoissa kultaa big airissa. Vuonna 2011 hän voitti lajissa aikuisten maailmanmestaruuden. Piiroisen isoveli on half-pipen olympiahopeamitalisti Peetu Piiroinen. == Lähteet == Luokka:Suomalaiset lumilautailijat Luokka:Vuonna 1991 syntyneet Luokka:Elävät henkilöt
Lähisytytin

Lähisytytin on sytytin, joka on suunniteltu räjäyttämään räjähteen automaattisesti, kun etäisyys kohteeseen on pienempi kuin aiemmin määritelty reuna-arvo tai kun kohde ohittaa määritellyn tason. Yksi ensimmäistä käyttökelpoisista lähisytyttimistä oli koodinimeltään VT fuze. Sen toimintaperiaatteen olivat kehittäneet brittitutkijat, erityisesti fyysikko Samuel Curran. Niitä tuotettiin Merle A. Tuven ohjauksessa Johns Hopkinsin yliopiston Applied Physics Laboratoryssä. Lähisytyttimen katsotaan kuuluvan toisen maailmansodan merkittävimpien keksintöjen joukkoon. Myös saksalaisilla oli vastaavaa tutkimusta 1930-luvulla. Rheinmetallin kehitystyö kuitenkin keskeytettiin vuonna 1940, jotta resursseja pystyttiin keskittämään tärkeämpinä pidettyihin projekteihin. Luokka:Räjähdysaineet
Vannevar Bush -palkinto

Vannevar Bush -palkinto () on Kansallisen tiedesäätiön johtokunnan vuonna 1980 perustama palkinto, jota jaetaan Vannevar Bushin muistoksi. Palkinto jaetaan henkilölle, joka on tehnyt pitkän uran tiede- ja tekniikkajohtajana. Palkintoehdokkaiden tulee täyttää vähintään kaksi kuudesta nimetystä kriteeristä. Ehdokkaan pitää olla: *Yhdysvaltain kansalainen, *tunnettu julkisesta palvelustaan tieteen ja tekniikan saralla, *tehnyt uraauurtavaa työtä uusien tutkimusalueiden tutkimisessa tieteessä, tekniikassä, koulutuksessa ja julkisessa palvelussa, *osoittanut johtajuutta, joka on inspiroinut muita aloittamaan tiede- ja tekniikkauraa, *edistänyt kansan ja ihmiskunnan hyvinvointia toimillaan tieteen ja tekniikan aloilla, *osoittanut johtajuutta ja luovuutta, joka on historiallisesti muovannut kansan tiede-, tekniikka- ja koulutuskehitystä. == Palkinnon saajat == * 1980 - James R. Killian, Jr. * 1981 - William O. Baker * 1982 - Lee A. DuBridge * 1983 - Frederick Seitz * 1984 - Roger Revelle * 1985 - Hans Bethe * 1986 - Isidor Isaac Rabi * 1987 - David Packard * 1988 - Glenn T. Seaborg * 1989 - Linus Pauling * 1990 - ei jaettu * 1991 - James Van Allen * 1992 - Jerome Wiesner * 1993 - Norman Hackerman * 1994 - Frank Press * 1995 - Norman F. Ramsey * 1996 - Philip H. Abelson * 1997 - H. Guyford Stever * 1998 - Robert Michael White * 1999 - Maxine Frank Singer * 2000 - Herbert York ja Norman Borlaug * 2001 - Harold E. Varmus ja Lewis Branscomb * 2002 - Erich Bloch * 2003 - Richard C. Atkinson * 2004 - Mary L. Good * 2005 - Bob Galvin * 2006 - Charles Townes ja Raj Reddy * 2007 - Shirley Jackson * 2008 - Norman Augustine * 2009 - Mildred Dresselhaus * 2010 - Bruce M. Alberts * 2011 - Charles M. Vest * 2012 - Leon Lederman * 2013 - Neal Lane * 2014 - Richard Tapia * 2015 - James Duderstadt * 2016 - Robert Birgeneau * 2017 - Rita Rossi Colwell * 2018 - Jane Lubchenco * 2019 - Walter E. Massey * 2020 - Roderic Pettigrew * 2021 - Ralph E. Gomory == Lähteet == * === Viitteet === Luokka:Tieteen ja tekniikan palkinnot Luokka:Yhdysvaltain tiede ja tekniikka
Samuel H. Caldwell

Samuel Hawks Caldwell (15. tammikuuta 1904 Philadelphia, Pennsylvania, Yhdysvallat – 12. lokakuuta 1960) oli yhdysvaltalainen sähköinsinööri, joka muistetaan varhaisten tietokoneiden kehittäjänä. Caldwell teki 1920- ja 1930-luvuilla yhteistyötä Vannevar Bushin kanssa analogiakoneiden parissa Massachusetts Institute of Technologyssä. Hän teki paljon laskentatyötä MIT:n ensimmäisen analogiakoneen kehittämiseen. Kone tunnetaan differentiaalianalysaattorina, ja sen rakensivat Bush oppilaidensa kanssa. Toisen maailmansodan aikana Caldwell työskenteli Bushin alaisuudessa National Defense Research Committeessa. Sodan jälkeen Caldwell johti MIT:n Center of Analysistä, jonka johtajana hän ymmärsi tietokoneiden tulevaisuuden merkityksen ja neuvoi MIT:n johtajia keskittymään sodan jälkeen uudelleen tietokonetutkimukseen. Caldwell oli suuntaamassa yliopistoa esimerkiksi Whirlwind-projektiin. Hän julkaisi vuonna 1949 kuuluisan tietokonetutkimuksensa Analogue and Special Purpose Computing Machines. Vuonna 1958 John Wiley & Sons julkaisi Caldwellin kirjoittaman kirjan Switching Circuits and Logical Design. Caldwell kuoli vuonna 1960. == Lähteet == Luokka:Yhdysvaltalaiset insinöörit Luokka:Yhdysvaltalaiset tietotekniikan kehittäjät Luokka:Vuonna 1904 syntyneet Luokka:Vuonna 1960 kuolleet
Anna Kournikova (tietokonevirus)

Anna Kournikova tietokonevirus oli tietokonevirus, jonka valmisti hollantilainen Jan de Wit 11. helmikuuta 2001. Se tehtiin huijaamaan Microsoft Windowsin sähköpostiohjelmien käyttäjiä avaamaan sähköpostin, joka sisälsi Anna Kournikovan kuvan liitettynä viestiin, mutta todellisuudessa tietokoneeseen hyökkäsi haittaohjelma. Kun sähköpostiohjelman sulki, virus avasi yhteystietoluettelon ja pyrki lähettämään saman sähköpostin jokaiselle, joka oli yhteystietoluettelossa. Kournikova-virus kehottaa käyttäjiä avaamaan viestillä: Hi: Check this! kuvatiedoston AnnaKournikova.jpg.vbs. Kun tiedoston avasi, kuvaa ei tullut vaan tiedosto käynnisti ohjelman, joka lähetti tiedoston kaikille yhteystietoluettelossa oleville. Virus tehtiin käyttämällä yksinkertaista ohjelmaa Visual Basic Worm Generator, jonka taas valmisti argentiinalainen henkilö [K]Alamar. Tiedosto ei vahingoittanut tietokonetta. Luokka:Tietokonevirukset
Krotten

Krotten on tietokoneelle murtautuva troijalainen, joka poistaa melkein jokaisen ohjelman, jos käyttöjärjestelmänä on Microsoft Windows. Kun Krotten on käynnistetty, se näyttää viestin saksaksi. Sen jälkeen käyttäjä näyttää samanlaiselta, mutta kun käyttäjä kirjautuu ulos ja kirjautuu sisään takaisin, tietokoneen taustakuva on poissa, työpöydän kuvakkeita ei ole ja Käynnistä- valikossa ei ole ikonin ikonia. Mielenkiintoinen efekti on, että troijalaisen hyökkäyksen jälkeen kun avaa Internet Explorerin, sitä ei saa sulkeutumaan. Tietokoneen kello on muutettu sanomaan OOE saksaksi. Command Prompt on vielä käytettävissä, mutta Regedit ei, ja järjestelmä on melkein tuhoutunut. Luokka:Troijan hevoset
Yleisurheilu kesäolympialaisissa 1952 – miesten 4 × 400 m viestijuoksu

Helsingin olympiakisojen miesten 4 x 400 metrin viestijuoksuun osallistui 18 joukkuetta, 72 juoksijaa. Kilpailu käytiin 26. - 27. heinäkuuta. ==Alkuerät== Jokaisesta erästä kaksi nopeinta loppukilpailuun. 1.erä Sija Nimi Maa Aika 1 Herbert McKenley Leslie Laing Arthur Wint George Rhoden 3.12,1 2 Jean-Pierre Goudeau Robert Bart Jacques Degats Jean-Paul Marin-Du-Gard 3.12,6 3 Gösta Brännström Tage Ekfeldt Rune Larsson ELars-Erik Wolfbrandt 3.13,4 4 Albert Lowagie Antoine Uytterhoeven Roger Moens Fernand Linssen 3.15,8 5 Robert Schaeffer Jean Hamilius Frédéric Hammer Gérard Rasquin 3.16,2 6 Pauli Tavisalo Ossi Mildh Ragnar Graeffe Rolf Back 3.16,4 7 Junkichi Matoba Eitaro Okano Hiroshi Yamamoto Yoshitaka Muroya 3.20,3 2\. erä Sija Nimi Maa Aika 1 Ollie Matson Gene Cole Charles Moore Malvin Whitfield 3.11,5 2 Leslie Lewis Alan Dick Terence Higgins Nicholas Stacey 3.12,5 3 Ferenc Bánhalmi Lájos Szentgáli Egon Solymosi Zoltán Adamik Unkari 3.13,8 4 Baldassare Porto Giovanni Rocca Luigi Grossi Armando Filiput 3.15,2 5 Hans Schneider Josef Steger Paul Stalder Ernst von Gunten 3.15,4 6 Abdul Rehman Muhammad Shafi Mirza Khan Aurang Zeb Alam 3.23,2 3\. erä Sija Nimi Maa Aika 1 Günther Steines Hans-Günter Geister Heinz Ulzheimer Karl-Friedrich Haas 3.10,5 2 Douglas Clement John Hutchins John Carroll James Lavery 3.11,2 3 Ardalion Ignatjev Gennadi Slepniev Edmunds Bilags Juri Litujev 3.12,5 4 Louis van Biljon Peter Wilkie John Anderton William Chivell Etelä-Afrikka 3.14,8 5 Raymond Weinberg Morris Curotta Kenneth Doubleday Edwin Carr 3.15,8 ==Loppukilpailu== Sija Nimi Maa Aika 1 Herbert McKenley Leslie Laing Arthur Wint George Rhoden 3.03,9 2 Ollie Matson Gene Cole Charles Moore Malvin Whitfield 3.04,0 3 Günther Steines Hans-Günter Geister Heinz Ulzheimer Karl-Friedrich Haas 3.06,6 4 Douglas Clement John Hutchins John Carroll James Lavery 3.09,3 5 Leslie Lewis Alan Dick Terence Higgins Nicholas Stacey 3.10,0 6 Jean-Pierre Goudeau Robert Bart Jacques Degats Jean-Paul Marin-Du-Gard 3.10,1 ==Lähteet== * Tulokset puolaksi Luokka:Yleisurheilu kesäolympialaisissa 1952
Krâchéh

Krâchéh eli Kratié on kaupunki Kambodžan itäosassa, Mekong-joen varrella. Se on samannimisen maakunnan pääkaupunki. Vuonna 2008 kaupungissa oli noin 29 000 asukasta. Cities, Urban Areas & Urban Communes Citypopulation Mekong-joki on kulkukelpoinen Krâchéhiin asti, ja kaupungista on sekä vesi- että valtatieyhteys pääkaupunki Phnom Penhiin. Krâchéhin liepeiltä louhitaan liuskekiveä ja kaivetaan valkeaa ja keltaista savea.Kracheh Encyclopedia Britannica File:Budizam u Kratieu, Kambodža.jpg File:U Kratieu slikarije siječnja 2018.jpg File:Budističke slikarije, Kratie 25. siječnja 2018.jpg File:Prikaz slona u Kratieu.jpg File:Kratie, Kambodža u siječnju 2018.jpg File:Arhitektura kmerskog grada Kratiea.jpg File:Prizor iz Kratiea 26. siječnja 2018.jpg File:Kmerskom provincijom Kratie 26.1.2018.jpg File:Kambodža.jpg File:Kratie, kmerski grad na obalama Mekonga 26.1.2018.jpg ==Lähteet== == Aiheesta muualla == Luokka:Kambodžan kaupungit
Sisŏphŏn

Sisŏphŏn eli Saophoan on kaupunki Kambodžan pohjoisosassa. Se on Bântéay Méancheăyn maakunnan pääkaupunki. Vuonna 2008 kaupungissa oli noin 61 600 asukasta. Cities, Urban Areas & Urban Communes Citypopulation Kaupunkiin tulee rautatie pääkaupunki Phnom Penhistä 300 kilometrin päästä.Train Lonely Planet Yhteys pohjoiseen, Poipotiin, ollaan rakentamassa osana kansainvälistä rataverkkoa, ja sen odotetaan valmistuvan 2013.China to bridge missing rail link Phnim Penh Post 31.10.2010 ==Lähteet== Luokka:Kambodžan kaupungit
Here and There

Here and There on Elton Johnin toinen livealbumi, joka julkaistiin vuonna 1976. Otsikko viittaa kahteen Elton Johnin konserttiin: "Here" Royal Festival Hallissa Lontoossa ja "There" Madison Square Gardenissa New Yorkissa. == Kappalelista == Kaikki kappaleet kirjoittanut Elton John ja Bernie Taupin ellei toisin mainita. == Muusikot == *Elton John – piano, koskettimet, laulu *Ray Cooper – lyömäsoittimet *Lesley Duncan – laulu ("Love Song" vain) *Davey Johnstone – kitara, taustalaulu *Dee Murray – basso, taustalaulu *Nigel Olsson – rummut, taustalaulu == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1976 konserttitallenteet
Ranskan Tunisia

Ranskan Tunisia oli Ranskan entinen protektoraatti ja siirtomaa, joka perustettiin Bardonin sopimuksen myötä 12. toukokuuta 1881.Tunisia's history Tunisia Online Viitattu 16.1.2011 Algerian Ranska oli valloittanut jo vuonna 1830. Ennen Ranskan valtakautta Tunisia oli kuulunut 1500-luvulta lähtien Osmanien valtakuntaan. 1700-luvun alusta lähtien maata hallitsi Husseiniittien dynastia. Protektoraatti lakkasi olemasta 20. maaliskuuta 1956, kun Tunisian kansallisliike sai neuvoteltua maan itsenäisyydestä. ==Katso myös== *Ranskan siirtomaat ==Lähteet== ==Aiheesta muualla== Luokka:Entiset protektoraatit Luokka:Tunisian historia Tunisia
Yleisurheilu kesäolympialaisissa 1952 – miesten 10 kilometrin kävely

Helsingin olympiakisojen miesten 10 kilometrin kävelyyn osallistui 23 urheilijaa edustaen 12 kansallisuutta. Kilpailupäivät olivat 24. ja 27. heinäkuuta. Matka oli miehillä viimeistä kertaa olympiakisojen ohjelmassa. ==Alkuerät== Kummastakin erästä kuusi nopeinta loppukilpailuun. 1\. erä Sija Nimi Maa Aika 1 Bruno Junk 45.05,8 2 John Mikaelsson 45.10,0 3 Louis Chevalier 45.58,0 4 Gabriel Reymond 46.35,2 5 Donald Keane 46.55,2 6 Ivan Jarmisz 47.26,0 7 Knut Börjesson 47.32,4 8 Kaare Hammer 49.08,4 9 Ragnvald Thunestvedt 50.42,8 \- Roland Hardy DQ \- Henry Laskau DQ \- Allah Ditta DQ 2\. erä Sija Nimi Maa Aika 1 George Coleman 46.12,4 2 Émile Maggi 46.47,8 3 Lars Hindmar- Karlsson 47.06,0 4 Fritz Schwab 47.06,0 5 Josef Doležal 47.06,2 6 Bruno Fait 47.23,4 7 Telemaco Arcangeli 48.00,2 8 Ragnar Olsen 49.03,8 9 Sloss King 51.08,6 \- Peteris Zeltins DQ \- Lawrence Allen DQ ==Loppukilpailu== Sija Nimi Maa Aika 1 John Mikaelsson 45.02,8 2 Fritz Schwab 45.41,0 3 Bruno Junk 45.41,0 4 Louis Chevalier 45.50,4 5 George Coleman 46.06,8 6 Ivan Jarmisz 46.07,0 7 Émile Maggi 46.08,0 8 Bruno Fait 46.25,6 9 Gabriel Reymond 46.38,6 10 Donald Keane 47.37,0 \- Lars Hindmar-Karlsson DQ \- Josef Doležal DNS ==Lähteet== * Tulokset puolaksi Luokka:Yleisurheilu kesäolympialaisissa 1952
Nun va Goldoon

Nun va Goldoon () on Mohsen Makhmalbafin ohjaama iranilais-ranskalainen elokuva vuodelta 1996. Elokuva perustuu osittain tositapahtumiin ja se kertoo ohjaajan tapaamisesta nuoruudessaan puukottamansa poliisin kanssa. Elokuvassa näyttelijät esittävät tapahtumat kunkin osapuolen näkökulmasta. Nun va Goldoon sai tuomariston erikoismaininnan Locarnon elokuvajuhlilla 1996. == Lähteet == Luokka:Iranilaiset draamaelokuvat Luokka:Vuoden 1996 ranskalaiset elokuvat Luokka:Ranskalaiset komediaelokuvat Luokka:Ranskalaiset draamaelokuvat
Tataouine

Tatouine (, berberiksi Tittawin) on 59 346 (2004) asukkaan kaupunki Etelä- Tunisiassa. Se tunnetaan pääosin berberien rauniokylänähtävyyksistä Ksar Ouled Soltanesta, Cheninistä ja Douiretistä. 1970-luvun lopulla se sai tunnettavuutta, kun ensimmäisen Tähtien sota -elokuvan aavikkoplaneetta Tatooinelle sijoittuvat kohtaukset kuvattiin Tataouinessa.The real Star Wars? asap.ap.org 25.1.2006 Viitattu 16.1.2011 ==Lähteet== == Aiheesta muualla == Luokka:Tunisian kaupungit
Yleisurheilu kesäolympialaisissa 1952 – miesten 50 kilometrin kävely

Helsingin olympiakisojen miesten 50 kilometrin kävelyyn osallistui 31 urheilijaa edustaen 16 kansallisuutta. Kilpailu käytiin 21. heinäkuuta. Vuoden 1936 olympiavoittaja Harold Whitlock käveli sijalle 11. ==Lopputulokset== Sija Nimi Maa Aika 1 Giuseppe Dordoni 4.28.07,8 2 Josef Doležal 4.30.17,8 3 Antal Róka Unkari 4.31.27,2 4 George Whitlock 4.32.21,0 5 Sergei Lobastov 4.32.34,2 6 Vladimir Utsov 4.32.51,6 7 Dumitru Paraschivescu 4.41.05,2 8 Ion Baboe 4.41.52,8 9 John Ljunggren 4.43.45,2 10 Giuseppe Kressevich 4.44.30,2 11 Harold Whitlock 4.45.12,6 12 Sándor László Unkari 4.45.55,8 13 Rudolf Lüttke 4.47.28,6 14 Pekka Viljanen 4.49.16,4 15 Donald Tunbridge 4.50.40,4 16 Raymond Lesage 4.52.37,8 17 Edgar Bruun 4.52.48,4 18 Claude Hubert 4.55.28,2 19 Salvatore Cascino 4.56.46,2 20 Svend Kristensen 4.57.35,8 21 Jean Strunc 4.59.08,2 22 Adolph Weinacker 5.01.00,4 23 Pavel Kasankov 5.02.37,8 24 Gilbert Marquis 5.02.56,2 25 Harry Hayward 5.04.40,4 26 René Charriére 5.08.59,0 27 Gerhard Winther 5.11.40,2 28 Åke Söderlund 5.30.56,6 \- Guillermo Weller DNF \- John Deni DNF \- Leo Sjogren DNF ==Lähteet== * Tulokset puolaksi Luokka:Yleisurheilu kesäolympialaisissa 1952
Yleisurheilu kesäolympialaisissa 1952 – miesten korkeushyppy

Helsingin olympiakisojen miesten korkeushyppyyn osallistui 36 urheilijaa edustaen 24 kansallisuutta. Kilpailu käytiin 20. heinäkuuta. ==Karsinta== Karsinnoissa peräti 28 kilpailijaa ylitti karsintarajan 187. Karsintaan päättyi seuraavien urheilijoiden korkeuskilpailu: Sija Nimi Maa Tulos 29 Nagalingam Ethirveeransingham Ceylon 184 29 Andrés Franco 184 29 Walter Herssens 184 32 Hércules Azcune 180 32 Ernesto Lagos Salinas 180 34 Arieh Batun-Kleinstub 170 34 Emad Shafei Egypti 170 34 Mehnga Singh Sidhu 170 ==Loppukilpailu== Sija Nimi Maa 170 180 190 195 198 201 204 207 Tulos 1 Walter Davis - O O O O O XO XXX 204 2 Kenneth Wiesner - O O O O O XXX 201 3 José da Conceição - O O O O XXX 198 4 Gösta Svensson - - O - XXO XXX 198 5 Ronald Pavitt O O O O XXX 195 6 Ion Söter - - O XO XXX 195 7 Arnold Betton - O O XO XXX 195 8 Bjørn Gundersen - - O XXX 190 9 Josiah Majekodunmi - O O XXX 190 9 Jacques Delelienne - O O XXX 190 11 Pekka Halme O O O XXX 190 11 Peter Wells O O O XXX 190 13 Georges Damitio - XO O XXX 190 13 Juri Ilasov - XO O XXX 190 15 Arne Ljungqvist - - XO XXX 190 16 Hans Wahli - O XO XXX 190 17 Birger Leirud - - XXO XXX 190 18 Nafiu Osagie - O XXO XXX 190 18 Claude Bénard - O XXO XXX 190 20 Boniface Guobadia - O XXX 180 20 James Owoo Kultarannikko - O XXX 180 20 Maram Sudarmodjo - O XXX 180 20 Mihajlo Dimitrijevic - O XXX 180 24 Albert Koskinen O O XXX 180 24 Alan Paterson O O XXX 180 24 Teófilo Davis Bell O O XXX 180 24 Patrick Leane O O XXX 180 28 Jevgeni Vansovits - XO XXX 180 ==Lähteet== * Tulokset puolaksi Luokka:Yleisurheilu kesäolympialaisissa 1952
Viirumetsäpöllö

Viirumetsäpöllö (Ciccaba virgata eli Strix virgata) on keskikokoinen pöllöihin kuuluva lintu. Sitä tavataan Keski- ja Etelä-Amerikassa Meksikosta Brasiliaan ja Argentiinaan: Argentiinassa, Belizessä, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guayanassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa ja Venezuelassa. Sillä on ruumiissa rinnassa ja kurkussa vaakasuoria raitoja ja selkäpuolella valkoisia merkkejä. Silmät ovat tummat ja pää on pyöreä. Korvatupsuja sillä ei ole. Sen pituus on 33–38 cm. Viirumetsäpöllö on maalintu ja elää kuivissa ja kosteissa alavissa ja vuoristometsissä ja pensaikkoalueilla ja viljelyksillä 2 500 metrin korkeuteen saakkaBirlife.org, viitattu 10.6.2012. ==Alalajit== Sillä on alalajia: * Ciccaba virgata borelliana (W. Bertoni, 1901) * Ciccaba virgata centralis (Griscom, 1929) * Ciccaba virgata macconnelli (Chubb, 1916) * Ciccaba virgata squamulata (Bonaparte, 1850) * Ciccaba virgata superciliaris (Pelzeln, 1863) * Ciccaba virgata tamaulipensis (J. C. Phillips, 1911) * Ciccaba virgata virgata (Cassin, 1849) ==Lähteet== ==Aiheesta muualla== *Birdcheck UK *Mottled Owl photo Luokka:Metsäpöllöt
Onnittelukortti

Onnittelukortti on muille ihmisille onnittelumielessä lähetetty postikortti, jonka tärkein sanoma on onnitteleminen. Onnittelukortteja lähetetään ihmisille yleensä muun muassa merkkipäivien, kuten syntymäpäivän, joulun, ystävänpäivän, pääsiäisen ja muiden juhlapyhien tienoilla. Onnittelukortti liitetään usein lahjaan, jos merkkipäivänä annetaan onniteltavalle ihmiselle lahja. Onnittelukortit sisältävät usein piirroksia, värejä ja muita graafisia efektejä ulkoasun kohentamiseksi. Onnittelukortteja myydään kaupoissa valmiina, mutta niitä voi myös valmistaa itse tyhjistä korttipohjista tai jopa pelkästä kartongista. ==Katso myös== * Joulukortti * Ystävänpäiväkortti Luokka:Postiliikenne Luokka:Perhejuhlat
AIDS (haittaohjelma)

AIDS (myös Aids Info Disk tai PC Cyborg Trojan) on troijalainen haittaohjelma, joka estää tietokoneen käytön, ellei vaadittua rahasummaa makseta tietylle tilille. Se oli ensimmäisiä kiristyshaittaohjelmatyyppisiä viruksia. Joulukuussa 1989 lähetettiin WHO:n tapaamisen vierailijoille ja englantilaisen tietokonelehden tilaajille tuhansia kopioita disketistä, jolla piti olla vuorovaikutteinen tietokanta AIDSista ja siihen liittyvistä riskeistä. Levyllä ollut ohjelma kuului PC Cyborg Corporationille. Ohjelman asentaminen näytti seuraavan tekstin: Ohjelman hinta, 378 dollaria, piti lähettää panamalaiseen postilokeroon. Tämän jälkeen tietokoneeseen asentui laskuri, joka salli tietokoneen käynnistämisen 90 kertaa. Jos tänä aikana ei ollut maksanut panamalaiselle tilille ohjelman hintaa, niin virus piilotti tietokoneen tiedostot, tehden siitä käyttökelvottoman. == Lähteet == Luokka:Troijan hevoset
Vastarannan laulut

Vastarannan laulut on Jukka Takalon toinen sooloalbumi, joka julkaistiin 2. helmikuuta 2011. Se debytoi Suomen virallisen listan sijalla 32. Albumilta julkaistiin kaksi singleä: kantaa ottava, Takalon kotiseudun puolesta puhuva kappale Martinniemi sekä EP-levy Homo EP. == Kappaleet == # # # # # # # # # # # # # # == Arvostelut == * Soundi: Soundi: Levyarvio == Lähteet == * Levykauppa Äx === Viitteet === Luokka:Vuoden 2011 albumit Luokka:Jukka Takalon albumit
Scripps Research Institute

Scrippsin tutkimusinstituutti (The Scripps Research Institute, TSRI) on Yhdysvalloissa toimiva biolääketieteeseen keskittynyt yksityinen tutkimuslaitos. Sillä on toimipisteet Kalifornian La Jollassa ja Floridan Jupiterissa. TSRI työllistää noin 3 000 tieteentekijää. Tutkimuslaitoksen perustaja oli filantrooppi Ellen Browning Scripps. == Aiheesta muualla == *The Scripps Research Instituten verkkosivut Luokka:Yhdysvaltain tutkimuslaitokset
Majidreza Ehteshamzadeh

Majidreza Ehteshamzadeh (; s. 14. joulukuuta 1956) on iranilainen entinen pöytätennispelaaja. Hän osallistui Sydneyn olympialaisiin 2000 43-vuotiaana ja on maansa historian vanhin olympiaurheilija. Ehteshamzadeh pelasi kaksinpelissä kaksi ottelua häviten molemmat ja oli turnauksessa jaetulla viimeisellä sijalla. == Lähteet == Luokka:Iranilaiset pöytätennispelaajat Luokka:Vuonna 1956 syntyneet Luokka:Elävät henkilöt
Munamies

Munamies ( lyh. EggyMunamiehen kotisivut (englanniksi) , Viitattu 5.11.2011) on näyttelijä Riku Niemisen luoma ja esittämä sketsihahmo, joka tuli tunnetuksi MTV3-kanavalla lähetettävän Putous-ohjelman toisella tuotantokaudella talvella 2011. Hahmo nousi suureen suosioon, ja Nieminen sai lukuisia sketsihahmoon liittyviä työtarjouksia. Munamies voitti Putoukseen sisältyneen leikkimielisen ”Vuoden sketsihahmo 2011” -kilpailun. Hän sai kilpailun yleisöäänestyksessä neljä prosenttiyksikköä enemmän ääniä kuin kilpailussa toiseksi sijoittunut sketsihahmo, Aku Hirviniemen esittämä ”valvova rakennusmestari” Timo Harjakainen. Yhdessä Putouksen jaksossa Munamies esitti Rajattoman kanssa oman versionsa Mistakesin kappaleesta ”Pidä huolta”, joka tuli sittemmin myytäväksi internetiin. Munamies teki comebackin vuonna 2017 Putouksen kahdeksannella kaudella ja lauloi coverin Adelen "Hello"-laulusta. Laulu oli serenadi hänen tyttöystävälleen Muna-Liisalle. Toukokuussa 2011 Munamies julkaisi albumin Munamiehen maailma, jota myytiin syyskuun 2011 loppuun mennessä yli 17 000 kappaletta. Hahmon seuraava albumi oli teemaltaan talviaiheinen, ja se julkaistiin 2. marraskuuta 2011. Molemmat albumit ylittivät kultarajan. == Ominaispiirteet == Munamies on 60 senttimetriä pitkä (Niemisen oikea pituus on 181 senttiäMaria Mustranta: Riku Nieminen (Sielu ja ruumis) Helsingin Sanomat 28.10.2011. Viitattu 25.5.2014.), kimeä-ääninen kimmoisa kananmuna, joka harrastaa eksistentialismia ja munien maalailua eli bodypaintingia. Hänen tunnuslauseensa on: ”Pieni muna, iso sielu”. Munamiehen muita hokemia ovat ”Kumpi oli ensin, kana vai minä?” ja ”Mun mummuni muni mun mammani, mun mammani muni mun.” Munamies esitti Putouksessa erilaisia erikoistaitojaan ja kykyjään. Laulutehtävässä Munamies tulkitsi italiankielisen sävellyksen "Con te partirò", ja erityistaitoesityksessään hän osoitti naruhyppelytaitonsa Mikko Zetterbergin ja Sui-Hingin avustuksella. Munamies nähtiin Putouksen aikana myös muun muassa luistelemassa, hyppimässä trampoliinilla, hiihtämässä, laulamassa karaokea ja keilaamassa. Munamiehellä on paljon sisaruksia ja sukulaisia. Hänen tyttöystävänsä on nimeltään Muna-Liisa, joka on parodia Mona Lisasta. Munamiehellä on myös vaimo, Munamamma ja äitinä Kanaemo. == Diskografia == === Albumit === * * * === Singlet === * Pidä huolta (2011) * Pomppufiilis (2011) * Bouncy Feeling (2011), Pomppufiilis englanniksi laulettuna * Munanaa (2011) * Helle (2011) == Lähteet == == Aiheesta muualla == * Munamiehen virallinen kotisivu * Virallinen Facebook-sivu * Pomppufiilis-musiikkivideo * Munamiehen esittely Putous-ohjelman kotisivuilla * Videohaastattelu MTV3-sivustolla * Munakassa juhlittiin Munamiestä: "Oman kylän poika" * Ilkka: Munamies mökitetään Munakassa * Ylen Elävä arkisto: Munamies parantaa maailmaa Luokka:Munamies
Puolan kansannousu

Puolan kansannousu voi viitata ainakin seuraaviin tapahtumiin: *Kościuszkon kapina 1794 *Marraskuun kansannousu 1830–1831 *Tammikuun kansannousu 1863–1865
Roti

Roti on intialaista ohutleipää. Se eroaa naan-leivästä siten, että rotissa ei käytetä kohotusaineita, ja chapatista siten, että roti on paksumpaa. Roti paistetaan paljaalla pannulla; öljyssä paistettu versio on nimeltään paratha. Rotia syödään varsinkin Intian pohjoisosassa, missä se korvaa etelässä syödyn riisin pääruoan lisäkkeenä. == Lähteet == ==Aiheesta muualla== Luokka:Leivät Luokka:Nepalilainen keittiö Luokka: Myanmarilainen keittiö Luokka: Pakistanilainen keittiö Luokka: Indonesialainen keittiö Luokka:Intialainen keittiö
Lasse Sjöroos

Lasse Taneli Sjöroos (s. 1976)Julkiset verotiedot 2012, Verohallinto. on turkulainen tatuoija sekä Individual Ink -tatuointistudion omistaja ja perustaja. Hän perusti Individual Inkin loppuvuodesta 1997 ja on siitä asti toiminut kokopäiväisenä tatuoijana. Sjöroos on kiertänyt lukuisia ulkomaisia tatuointimessuja vuodesta 2005 ja hänen haastattelujaan ja tatuointejaan on julkaistu tatuointilehdissä ympäri Eurooppaa. Sjöroos on taiteessaan erikoistunut pääasiassa muoto- ja realistisiin kuviin. Hän on tehnyt useita kopiotatuointeja kuuluisista tauluista, muun muassa Gallen-Kallelasta (Sammon puolustus) ja Delacroix'sta (Jeune orpheline au cimetière). Tatuointien ohella hän on tehnyt kuvituksia yhtyeiden levynkansiin (esim. So Called Planille yhtyeen toiseen studioalbumiin) sekä Amazing Art Book Project -kirjaan. Hän on myös ainoa suomalainen tatuoija, jolle on myönnetty vuonna 2010 International Body Arts Associationin kunniamaininta. == Lähteet == == Aiheesta muualla == * Individual Inkin nettisivut Luokka:Suomalaiset tatuoijat Luokka:Vuonna 1976 syntyneet Luokka:Elävät henkilöt
Levada (Madeira)

Levadat ovat Madeiran saarella sijaitsevia vesikanavia, jotka kuljettavat vettä saaren sateisilta vuoristoseuduilta alas etelä- ja kaakkoisosan kuivemmille alueille, jotka soveltuvat paremmin maanviljelyyn ja asutukseen. Ensimmäiset levadat rakennettiin 1400-luvulla puusta ja myöhemmin maaseoksesta tai kallioon hakkaamalla. Nykyään levadat tehdään betonista. 1600-luvulla rakennettiin yhä pidempiä ja leveämpiä vesikanavia vesimyllyjen ja sokeriruo'on viljelyn vuoksi. Työn tekivät yleensä vaarallisissa oloissa työskennelleet maurilaiset tai Afrikasta tuodut orjat. Vuonna 1940 vedenkäytön toimikunta aloitti levadojen modernisoinnin, jonka seurauksena vuoteen 1969 mennessä rakennettiin kolme uutta sähkölaitosta sekä viisi uutta levadaa. Madeiralla kulkee nykyisin yhteensä 2 150 kilometriä levadoja, jotka kuljettavat vettä saaren eteläosaan tuottaen samalla vesivoimaa. Levadojen vieressä olevat polut, jotka tarkoitettiin alun perin helpottamaan kanavien rakentamista ja korjausta, ovat nykyään turistien suosimia vaellusreittejä. Saaren matkailutoimiston verkkosivulla esitellään kaksikymmentä levadoita seurailevaa vaellusreittiä.Walks Madeira Islands Tourism Official Website Levadoita on yhteensä yli kaksisataa.What are Levadas Madeira Islands Tourism Official Website thumb|120px|Vesiputous Rabacalissa Levadat kulkevat paikoin tunneleissa ja vesiputousten takana. Vaeltajien suosimiin kävelyreitteihin kuuluvat Rabaçalin laakson kolmen levadan reitti, jossa näkee paljon vesiputouksia,Madeira Walks Madeira Seekers ja Levada dos Tornos, jonka alkupisteeseen pääsee kätevästi bussilla Funchalista.Levada dos Tornos Walk Above Funchal Love Madeira == Lähteet == == Aiheesta muualla == Luokka:Madeira Luokka:Keinokastelu
Justin Bruening

Justin S. Bruening (s. 24. syyskuuta 1979 Chadron, Nebraska) on yhdysvaltalainen näyttelijä ja entinen muotimalli. Hänen näyttelijänuransa alkoi vuonna 2003, kun hän näytteli Jamie Martinin roolin draamasarjassa All My Children, josta hän sai Soap Opera Digest -palkinnon henkilokuvauksesta. Loppuvuodesta 2007 Bruening pestattiin näyttelemään Mike Traceuria, Ritari Ässän poikaa uudessa versiossa alkuperäisestä Ritari Ässästä. Luokka:Yhdysvaltalaiset televisionäyttelijät Luokka:Vuonna 1979 syntyneet Luokka:Elävät henkilöt
Alakloori

Alakloori (C14H20ClNO2) on klooriasetanilidijohdannaisiin kuuluva orgaaninen yhdiste. Ainetta käytetään herbisidinä tappamaan rikkaruohoja pelloilta. Yhdisteestä käytetään myös nimeä 2-kloori-2',6'-dietyyli-N-(metoksimetyyli)asetanilidi. Alaklooria ei ole käytetty Suomessa ja sen käyttö on kielletty myös koko Euroopan unionin alueella. == Synteesi == Alaklooria valmistetaan kloorietikkahapon johdannaisen klooriasetyylikloridin ja 2,6-dietyylianiliinin välisellä reaktiolla. Muodostuva reaktiotuote käsitellään vielä metanolilla.Franz Müller & Arnold P. Appleby: Weed Control, 2. Individual Herbicides, Ullmann's Encyclopedia of Industrial Chemistry, John Wiley & Sons, New York, 2002. Viitattu 14.1.2011 == Käyttö == Alakloori rekisteröitiin 1967 Yhdysvalloissa käytettäväksi kylvöä ennen tappamaan yksivuotisia heiniä ja leveälehtisiä rikkakasveja. Sitä käytetään erityisesti maissi-, soijapapu-, maapähkinä- ja puuvillaviljelmillä. Alakloorin teho perustuu kasvien lipidien ja proteiinien biosynteesin estämiseen. == Metabolia ja myrkyllisyys eläimille == Maaperän mikro-organismit, kasvit ja eläimet metaboloivat alakloorin varsin samoilla mekanismeilla. Tyypillisimmät tavat ovat aromaattisen renkaan hydroksyloiminen, kloorin korvaaminen, amidiryhmän typpiatomin dealkyloiminen ja glutationikonjugaatin muodostaminen. Yhdisteen puoliintumisaika apinoilla ja rotilla oli 6–14 tuntia. Hiekkaisessa maaperässä alakloorin puoliintumisaika anaerobisissa olosuhteissa on noin 17 vuorokautta. Maan pintakerroksissa ja aerobisissa oloissa hajoaminen ei ole yhtä nopeaa. Alakloorin LD50-annos rotilla on 1 350 mg/kg. Suuret alaklooriannokset ovat eläinkokeissa aiheuttaneet vatsa- ja kilpirauhasvaivoja sekä kasvaimia. Yhdiste voi aiheuttaa kasvaimia myös ihmisille. Pitkäaikainen altistuminen voi vaurioittaa maksaa, pernaa ja munuaisia. == Lähteet == == Aiheesta muualla == *Toxin and Toxin Target Database (T3DB): Alachlor *Kyoto Encyclopedia of Genes and Genomes (KEGG): Alachlor *ChemBlink: Alachlor Luokka:Amidit Luokka:Kasvintorjunta-aineet
Boris Ignatjev

Boris Ignatjev (, s. 5. joulukuuta 1940) on venäläinen jalkapallovalmentaja ja entinen pelaaja. Joulukuusta 2010 lähtien hän on toiminut FK Dynamo Kiovan apulaisvalmentajana. ==Ura== Ignatjev hankki pelaajaoppinsa FK Spartak Moskovan juniorikoulussa, muttei koskaan edustanut Spartakia aikuisten tasolla. Ignatjevin ura ei muutoinkaan ollut järin menestyksekäs ja hän pelasi Neuvostoliiton alempien sarjatasojen joukkueissa. Hän lopetti pelaajauransa 1972. Valmentajana Ignatjev on tehnyt pitkän uran. Hän aloitti 1973 FK Torpedo Vladimirin peräsimessä siirtyen 1976 Neuvostoliiton jalkapalloliiton palvelukseen alle 19-vuotiaiden maajoukkuevalmentajaksi. Vuonna 1988 hän johdatti Neuvostoliiton ikäluokan Euroopan mestriksi. Hän toimi 1990 lyhyen aikaa Irakin olympiajoukkueen peräsimessä ja 1990-1991 Neuvostoliiton olympiajoukkueen valmentajana. Pesti päättyi Neuvostoliiton romahduksen myötä ja 1992 Ignatjevista tuli ensimmäinen Venäjän U21-maajoukkueen päävalmentaja. Hän valmensi nuoria vain vuoden verran keskittyen 1993 alkaen täysin Venäjän A-maajoukkueen apulaisvalmentajan tehtäviin. Oleg Romantsevin jätettyä A-maajoukkueen päävalmentajan tehtävät EM-kisojen 1996 jälkeen, nousi Ignatjev päävalmentajaksi. Hän ei kuitenkaan onnistunut luotsaamaan joukkuetta MM- kisoihin 1998 ja jätti tehtävänsä. Ura jatkui tämän jälkeen FK Torpedo-ZIL Moskovan peräsimessä. Ignatjev nosti seuran kaudella 1998 1. divisioonaan ja kaksi vuotta myöhemmin liigaan. Ignatjev ei kuitenkaan valmentanut Torpedo- ZILiä liigassa, sillä hän siirtyi kauden 2000 jälkeen kiinalaisen Shandong Lunengin päävalmentajaksi. Hän johdatti seuran Kiinan cupin välieriin. Kauden jälkeen Ignatjev palasi Venäjälle toimien seuraavat kaksi vuotta FK Alania Vladikavkazin konsulttina ja FK Lokomotiv Moskovan urheilutoimenjohtajana. Valmennustehtäviin Ignatjev palasi 2004 FK Saturnin peräsimessä. Hän jätti kuitenkin tehtävänsä helmikuussa ennen kauden alkua. Vuonna 2006 Ignatjev palasi Lokomotiviin urheilutoimenjohtajaksi ja 2007 Saturniin apuvalmentajaksi. Tammikuussa 2009 hänestä tuli Juri Sjominin apulaisvalmentaja FK Dynamo Kiovaan. Kesällä 2009 hän seurasi Sjominia FK Lokomotiv Moskovaan apuvalmentajaksi. Hän jätti tehtävänsä Sjominin tavoin kauden 2010 jälkeen. IGNATYEV LEAVES LOKOMOTIV AFTER SEMIN Pian Lokomotivista lähtönsä jälkeen Sjomin ja Ignatjev siirtyivät jälleen Dynamo Kiovaan. Luzhny will remain an assistant Semin ==Meriitit== * U19 Euroopan mestaruus: 1988 * Venäjän 2. divisioona: 1998 * Venäjän 1. divisioonan hopeaa: 2000 ==Lähteet== * БОРИС ИГНАТЬЕВ * The profile for Boris Ignatev ===Viitteet=== Luokka:Neuvostoliittolaiset jalkapalloilijat Luokka:Neuvostoliittolaiset jalkapallovalmentajat Luokka:Venäläiset jalkapallovalmentajat Luokka:Vuonna 1940 syntyneet Luokka:Elävät henkilöt